Komission tiedonanto Euroopan Parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi moottoriajoneuvojen ja niiden perävaunujen renkaista ja niiden asentamisesta sekä direktiivin 92/23/ETY muuttamisesta /* SEK/2000/0807 lopull. - COD 97/0348 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi moottoriajoneuvojen ja niiden perävaunujen renkaista ja niiden asentamisesta sekä direktiivin 92/23/ETY muuttamisesta 1997/0348 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi moottoriajoneuvojen ja niiden perävaunujen renkaista ja niiden asentamisesta sekä direktiivin 92/23/ETY muuttamisesta 1. Asiakirjan tausta - Ehdotus toimitettiin käsiteltäväksi 10. joulukuuta 1997 (asiakirja KOM(1997) 680 lopullinen - 1997/348 COD, 10.12.1997). - Euroopan parlamentti antoi lausuntonsa ensimmäisessä käsittelyssä 18.2.1998. - Talous- ja sosiaalikomitea antoi lausuntonsa 27.5.1998. - Yhteinen kanta vahvistettiin 13.4.2000. 2. Komission ehdotuksen tarkoitus Direktiiviehdotuksen tavoitteena on vähentää vierintämelua, jota aiheutuu liikkuvien pyörien kosketuksesta tienpintaan. Yhdessä muiden jo toteutettujen toimenpiteiden kanssa, joilla pyritään vähentämään ajoneuvojen mekaanisten osien aiheuttamaa melua, ehdotetuilla uusilla toimenpiteillä voidaan rajoittaa tieliikenteen melua heikentämättä tieturvallisuutta ja puuttumatta tarpeettomasti rengasmarkkinoiden toimintaan. Ehdotuksen lähtökohtana ovat moottoriajoneuvojen sallittua melutasoa ja pakojärjestelmää koskevan jäsenvaltioiden lainsäädännön lähentämisestä annetun direktiivin 70/157/ETY muuttamisesta annetun direktiivin 92/97/ETY 4 artiklan 2 kohdan säännökset. 3. Yhteistä kantaa koskevat huomautukset 3.1. Yhteistä kantaa koskevat yleiset huomiot Neuvoston yhteinen kanta poikkeaa ratkaisevasti komission alkuperäisestä ehdotuksesta ainoastaan 3 artiklassa. Yhteiseen kantaan on sisällytetty seuraavat muutokset: - 1 artikla: 'renkaan' määritelmää on muutettu siten, että direktiivin säännökset eivät koske nastoilla varustettuja talvirenkaita. Lisäksi direktiivin soveltamisalaa on tarkennettu rajoittamalla se renkaisiin, jotka on tarkoitettu asennettavaksi 1. lokakuuta 1980 tai sen jälkeen käyttöön otettuihin ajoneuvoihin, ja vapauttamalla hyvin suurikokoiset renkaat vierintämelua koskevista vaatimuksista. - 1 artiklan 6 kohta ja 2 artikla: vaatimusten kansalliseen lainsäädäntöön siirtämisen ja pakollisen soveltamisen määräpäiviä on jonkin verran muutettu, jotta hallinnolliset ja tekniset menettelyt ehdittäisiin toteuttaa asianmukaisesti. - 3 artikla: neuvosto on sisällyttänyt yhteiseen kantaan säännöksiä, joiden mukaan komission tulee muuttaa direktiiviä 92/23/ETY kahden vuoden kuluessa direktiivin julkaisemisesta lisäämällä siihen vaatimus renkaiden pitotesteistä (1 kohta) sekä parantaa neljän vuoden kuluessa turvallisuuteen, ympäristönsuojeluun ja energiansäästöön liittyviä näkökohtia (2 kohta). Komissio katsoo, että ehdotettu direktiivi ei ole oikea paikka 1 kohdan säännöksille; 2 kohdan osalta komissio katsoo, että siihen sisältyvät säännökset asettavat kyseenalaiseksi komission yksinoikeuden lainsäädäntöehdotuksiin. - liite I: testien teknisiä eritelmiä on tarkennettu testitulosten luotettavuuden parantamiseksi, ja liitteeseen on lisätty lisäys, josta käyvät ilmi testiraportissa ilmoitettavat tiedot (lisäys 2). Neuvosto on myös lisännyt säännöksen, jonka mukaan valmistajien laboratoriot voidaan hyväksyä enintään joulukuun 31. päivään 2005 saakka direktiivin 70/156/ETY 14 artiklan 1 kohdan i alakohdassa tarkoitetuiksi hyväksytyiksi testauslaboratorioiksi. - Direktiiviin on lisätty uusi liite VI, josta ilmenevät ISO-standardien mukaiset testiradan tekniset ominaisuudet ja pinnoittaminen. 3.2. Euroopan parlamentin ensimmäisessä käsittelyssä tekemät tarkistukset Euroopan parlamentti hyväksyi ehdotuksen tekemättä siihen tarkistuksia. 4. Päätelmät Koska neuvosto hyväksyi yhteisen kannan yksimielisesti, komissio voi tässä vaiheessa vain panna yhteisen kannan merkille.